google/wiki40b huggingface dataset:
जबलपुर

इतिहास

पुराणों और किंवदंतियों के अनुसार इस शहर का नाम पहले जबालिपुरम् था, क्योंकि इसका सम्बंध महर्षि जाबालि से जोड़ा जाता है। जिनके बारे में कहा जाता है कि वह यहीं निवास करते थे।
1781 के बाद ही मराठों के मुख्यालय के रूप में चुने जाने पर इस नगर की सत्ता बढ़ी, बाद में यह सागर और नर्मदा क्षेत्रों के ब्रिटिश कमीशन का मुख्यालय बन गया। यहाँ 1864 में नगरपालिका का गठन हुआ था।
एक पहाड़ी पर मदन महल का किला  स्थित है, जो लगभग 1100 ई. में राजा मदन सिंह द्वारा बनवाया गया एक पुराना गोंड किला  है जिसका निर्माण सामरिक उद्देश्य से किया गया था. इसमें आवासीय व्यवस्था नहीं  । इसके ठीक पश्चिम में गढ़ है, जो 14वीं शताब्दी के चार स्वतंत्र गोंड राज्यों का प्रमुख नगर था।
भेड़ाघाट, ग्वारीघाट और जबलपुर से प्राप्त जीवाश्मों से संकेत मिलता है कि यह प्रागैतिहासिक काल के पुरापाषाण युग के मनुष्य का निवास स्थान था। मदन महल, नगर में स्थित कई ताल और गोंड राजाओं द्वारा बनवाए गए कई मंदिर इस स्थान की प्राचीन महिमा की जानकारी देते हैं। इस क्षेत्र में कई बौद्ध, हिन्दू और जैन भग्नावशेष भी हैं। कहते है कि जबलपुर में स्थ‍ित ५२ प्राचीन ताल तलेैयों ने यहाँ की पहचान को बढाया, इनमें से अब कुछ ही तालाब शेष बचे हैं परन्तु उन प्राचीन ताल तलैयों के नाम अभी तक प्रचलित हैं। जिनमें से कुछ निम्न हैं;
अधारताल, रानीताल, चेरीताल, हनुमानताल, फूटाताल, मढाताल, हाथीताल, सूपाताल, देवताल, कोलाताल, बघाताल, ठाकुरताल, गुलौआ ताल, माढोताल, मठाताल, सुआताल, खम्बताल, गोकलपुर तालाब, शाहीतालाब, महानद्दा तालाब, उखरी तालाब, कदम तलैया, भानतलैया, श्रीनाथ की तलैया, तिलकभूमि तलैया, बैनीसिंह की तलैया, तीनतलैया, लोको तलैया, ककरैया तलैया, जूडीतलैया, गंगासागर, संग्रामसागर। जबलपुर भेड़ाघाट मार्ग पर स्थित त्रिपुर सुंदरी मंदिर, हथियागढ़ संस्कृत के कवि राजशेखर से सम्बंधित है ।

भौगोलिक स्थिति

विंध्य पर्वत श्रृंखला में स्थित यह नगर पवित्र नर्मदा नदी के तट पर स्थित है। जबलपुर भारत के प्रमुख शहरों दिल्ली हैदराबाद अहमदाबाद कोलकाता तथा मुंबई से हवाई मार्ग से जुड़ा हुआ है।

जनसंख्या

2001 की जनगणना के अनुसार जबलपुर नगर निगम क्षेत्र की जनसंख्या 9,51,469 है, जबलपुर छावनी क्षेत्र की जनसंख्या 66,482 और जबलपुर ज़िले की कुल जनसंख्या 23,67,469 है।

उद्योग और व्यापार

यह नगर सामरिक दृष्टि से भी महत्त्वपूर्ण है, यहाँ तोपगाड़ी बनाने का केंद्रीय कारख़ाना शस्त्र निर्माण कारख़ाना और एक शस्त्रागार स्थित है। यहाँ के प्रमुख उद्योगों में खाद्य प्रसंस्करण, आरा मिल और विभिन्न निर्माण शामिल हैं।
रेडीमेड वस्त्र उत्पादन  जबलपुर रेडीमेड वस्त्र उद्योग - सलवार-सूट , शर्ट, का प्रमुख उत्पादक केंद्र बन गया है.

कृषि तथा खनिज

इसके आसपास के क्षेत्रों में नर्मदा नदी घाटी के पश्चिमी छोर पर स्थित एक अत्यधिक उपजाऊ, गेहूँ की खेती वाला इलाक़ा हवेली शामिल है। चावल, ज्वार चना और तिलहन आसपास के क्षेत्रों की अन्य महत्त्वपूर्ण फ़सलें हैं। यहाँ लौह अयस्क, चूना-पत्थर बॉक्साइट, चिकनी मिट्टी, अग्निसह मिट्टी, शैलखड़ी, फ़ेल्सपार, मैंगनीज और गेरू का व्यापक पैमाने पर खनन होता है।

संगीत कला

भातखंडे संगीत कला महाविद्यालय 
संभागीय बालभवन जबलपुर
शासकीय ललित कला महाविद्यालय, जबलपुर
बेनेडिक्ट ऐण्डरसन

संक्षिप्त जीवनी

जेम्स ओ'गॉर्मन ऐण्डरसन (आंग्ल-आयरी) और वेरोनिका बीएत्रिस बीयम (आंग्ल) की संतान के रूप में बेनेडिक्ट का जन्म चीनी गणराज्य में युन्नान प्रांत के कुनमिंग में हुआ। ऐण्डरसन १९४१ में सपरिवार कैलिफ़ोर्निया चले गये।

कल्पित समुदाय

ऐण्डरसन ने १९८३ में प्रकाशित अपनी पुस्तक इमेज़िण्ड कम्युनिटीज़ में राष्ट्रवाद या जातीयता को प्रश्नांकित करते हुए उसे कल्पित समुदाय के तौर पर व्यवहृत किया। ऐण्डरसन नृजातीय भावना (Anthropological spirit) के साथ राष्ट्र को कल्पित राजनीतिक समुदाय (सीमित और स्वायत्त दोनों तरह से स्वभावतः कल्पित) परिभाषित करने का प्रस्ताव रखते हैं। सेटन-वाटसन के हवाले से ऐण्डरसन इसके कारणों की व्याख्या करते हुए लिखते हैं : यह कल्पित इसलिए भी है कि छोटी से छोटी जाति के सदस्य भी अपने सभी साथी सदस्यों को कभी जान, सुन या उनसे मिल नहीं पाएँगे। फिर भी प्रत्येक के मन में उनके आपसी जुड़ाव का बोध रहता है।
ओंकोजीन

कोशिका विज्ञान, रोगविज्ञान और अनुवांशिकी में ओंकोजीन (oncogene) ऐसी जीन होती है जिसमें कर्करोग (कैंसर) उत्पन्न करने की क्षमता हो। फुलाव (ट्यूमर) की कोशिकाओं में यह ओंकोजीन अक्सर उत्परिवर्तित होते हैं और साथ ही असाधारण स्तरों का जीन व्यवहार दर्शाते हैं। साधारण कोशिकाओं में यदि कोई विकार आ जाए तो वे एपोप्टोसिस नामक प्रक्रिया द्वारा स्वहत्या कर लेते हैं, जिस से जीव को हानि न पहुँचे, लेकिन सक्रीय ओंकोजीन इस एपोप्टोसिस को रोक देते हैं और इन विकृत कोशिकाओं को फैलने का मौका दे देते हैं।
जेमू हिमनद

जेमू हिमनद (ग्लैशियर) सिक्किम में स्थित है। यहाँ से तीस्ता नदी निकलती है।
रत्नागिरि हिन्दू सभा

रत्नागिरि हिन्दू सभा की स्थापना १९२४ में हिन्दुओं को संगठित करने तथा उनमें एकता का भाव जगाने के लिए किया गया था ताकि हिन्दु किसी प्रकार का अन्यायपूर्ण 'आक्रमण' का प्रतिकार कर सकें और अपने सांस्कृतिक, आर्थिक एवं धार्मिक अधिकारों की रक्षा कर सकें।
इस सभा ने बहुत से लोगों को पुनः हिन्दू धर्म में धर्मान्तरित किया। किन्तु इनके हिन्दू धर्म में वापसी के कार्यक्रम का ईसाई, मुसलमान और पुरातनपन्थी हिन्दू विरोध करते थे।
अखिल विश्व हिन्दी समिति

संयुक्त राज्य अमेरिका स्थित अखिल विश्व हिन्दी समिति संस्थागत रूप में कई स्कूलों की स्थापना करती रही है जहाँ पर भाषाप्रेमी अटलाँटा, क्रानबरी, में अपनी सेवाएं प्रेषित कर रहे हैं। इस समिति के अध्यक्ष डॉ॰ विजय कुमार मेहता हैं। इस समिति के द्वारा आयोजित एक अधिवेशन २७‍, २८ जून २००८ को न्यू यार्क के हिन्दू सेन्टर, फ्लसिंग में संपन्न हुआ।
२९७७ ईसा पूर्व

२९७७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९७७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
प्लेस्टेशन

इतिहास

इसका निर्माण करने की सोच केन कुटारगी के मन में आया था। यह परियोजना मुख्य रूप से 1988 में शुरू हुई। इसे सोनी और निनटेंडो ने मिल कर एक साथ इस परियोजना की शुरुआत की। यह पहले सीडी-रॉम के लिए बना रहे थे। लेकिन बाद में निनटेंडो ने इस परियोजना से मना कर दिया। मार्च 1991 में सोनी ने सीडी-रॉम में पहले से स्थापित इसे प्लेस्टेशन नाम दिया। जून 1991 में इसे दिखाया। इसके खुलासे के दूसरे दिन ही निनटेंडो ने एक खुलासा किया कि वह सोनी के साथ साझेदारी तोड़ रहा है। निनटेंडो ने इस अनुबंध को होने से पहले ही तोड़ दिया था तो इस लिए यह तय नहीं हो पाता है कि लाभ को किस तरह से दो कंपनी के मध्य विभाजित किया जाएगा।

हाथ में रखने लायक

ऐसे कंसोल जिसे हाथ में रख कर भी खेला जा सकता है और कहीं भी ले जाया जा सकता है। सोनी ने पहली बार इस तरह के कंसोल का निर्माण 2004 में किया था।

प्लेस्टेशन पोर्टेबल

सोनी ने दिसम्बर 2004 में पहली बार ऐसे कंसोल को बाजार में उतारा जिसे कोई भी अपने हाथों में रख कर खेल सकता है। इसका नाम पीएसपी-1000 था। इसे मार्च 2015 को भी उतारा गया था। इसमें अलग अलग रूप और रंग में बटन हैं। इसमें  ('त्रिकोण'),  ('वृत'),  ('अवच्छेद') और  ('चौकोर') आकार के स्वेत रंग के बटन हैं।
रासायनिक परिवर्तन

जब कोई पदार्थ किसी अन्य पदार्थ से मिलकर एक नया पदार्थ बनता है (संश्लेषण), या जब कोई पदार्थ दो या अधिक पदार्थों में वियोजित (डीकम्पोज) होता है, तो इसे रासायनिक परिवर्तन (Chemical change) कहते हैं। उदाहरणः लोहे पर जंग लगना, अगरबत्ती का जलना, दूध का फटना, आदि। रासायनिक परिवर्तनों को समझना, रसायन विज्ञान का प्रमुख कार्य है।
२७३४ ईसा पूर्व

२७३४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७३४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
माइकल रुदअस

माइकल रुदअस [Michał Rudaś] (१४ अगस्त १९८१, वार्सज़ावा -): पॉलिश पॉप गायक। माइकल राग का अध्ययन भारत में। अनूप मिश्र अपने शिक्षक था।
तिल्यार झील

तिल्यार झील रोहतक जिला, हरियाणा राज्य में २ किमी की दूरी पर दिल्ली मार्ग पर स्थित है। इसमें बहुत से पशु, पक्षी व पेड़, पौधे हैं। नौकायन की सुविधा यहाँ पर्यटन को बढ़ावा देती है।
यह झील पीरागढ़ी चौक दिल्ली, दिल्ली बॉर्डर / 55 किलोमीटर से 42 किलोमीटर पर स्थित है| तिलयार झील हरियाणा के रोहतक में स्थित है | झील क्षेत्र की 132 एकड़ जमीन में फैला हुआ है।
यह झील आदर्श हरित पट्टी, झील रोहतक शहर के करीब स्थित है जो दिल्ली रोड पर बाबा मस्तनाथ यूनिवर्सिटी के बगल में स्थित है |
हर सप्ताह के अंत में छुट्टी और पिकनिक स्थल के रूप में दिल्लीवासियों को आकर्षित करने के लिए यह स्पार्कलिंग रेस्तरां और बार, बाघ, पैंथर, हिरण, पक्षियों बंदरों आदि जैसे जानवरों के साथ मिनी चिड़ियाघर है
तिल्यार झील बच्चों के लिए एक खिलौना रेलगाड़ी, वयस्कों के लिए एक छोटा सा कोलंबस स्विंग, नौकायन और बैठे और आदि खेलने के लिए बड़े हरे लॉन के लिए एक व्यापक झील है| कोई दिल्ली से सप्ताहांत मनाने हेतु एक अद्भुत समय सुनिश्चित कर सकता है। दिल्ली से तिल्यार झील तक अपनी सप्ताहांत यात्रा करें।
फाजिल्का- दिल्ली राजमार्ग नम्बर 10 और हरियाणा में रोहतक शहर के नजदीक स्थित है। निम्नलिखित प्राणी इस चिड़ियाघर में रखे गए हैं:
बाघ
तेंदुआ
लोमड़ी
लकड़बग्धा
भेड़िया
घड़ियाल
लुटेरा
जलहस्ती
हिमालयी काला भालू
सियार
ऊद
सुअर पूंछ बंदर
लंगूर
बोनेट मैकक्यू
ग्रे लंगूर
सांभर
काला हिरन
चिंकारा
भारतीय हॉग हिरण
बार्किंग हिरण
गिनी मुर्गा
सिल्वर फिजेंट
मिनी चिड़ियाघर
हरयाणा में पूरे राज्य में फैले कई मिनी चिड़ियाघर थे। 2001 में हरियाणा सरकार ने इन्हें बंद करने और उन्हें विकसित व्यवहार्य चिड़ियाघर के साथ बदलने का फैसला किया | इसमें तिलियार झील के भीतर रोहतक में चिड़ियाघर की स्थापना शामिल थी।
नतीजतन, पक्षियों के लिए आवास जानवरों और पर्यटकों के लिए बाड़ों का निर्माण किया गया था। भूनिर्माण, पैदल मार्ग और परीक्षण, उद्यान, पहाड़ी, झीलों, कृत्रिम झरने, कैफे, आगंतुक शौचालय और आराम करने वाले आश्रय, घड़ी टावर, पेयजल सुविधाएं इत्यादि जैसी आगंतुक सुविधाएं बनाई गईं।
वयस्कों के लिए प्रवेश केवल 10 रु. है और बच्चों के लिए 5 रु।
बकासुर

बकासुर का वध

जब महाभारत काल मे पांडव पुत्र भीम, अर्जुन, नकुल, सहदेव तथा उनकी माता अज्ञातवास मे  थे, तब भीम और उनके भाई भटकते भटक्ते एक गाव मे पहुंच गये, जहा बकासुर नामके एक विशालकाय राक्षस का आतंक था. वह राक्षस उस गाव के नग्रिको को त्रस्त करता था. उनाको काहाता था की हर गाव वालेमेसे कोई ना कोई उसके लिये भोजन लेकर आयेगा . नहीतो वो गाव मे आकार लोगोको उठाकर खा लेगा. तो लोगोने बकासुर के आतंक से बचने हेतू उस को भोजन पहुचना प्रारंभ किया. हर रोज कोई ना कोई गावं वला बकासुर को उसकी गुफा मे भोजन ले जाता था. भोजन भी इतना होता था जितना तींसो  उसासे भी ज्यादा लोग खा साके. भीम तथा उनके भाई भी उसी गाव मे राहणे पाहूचचुके थे. भीम को जब बाकासुर के आतंक के बारे मे  पता चला उँको उसेका सामना करणे की और बाकसुर के आतंक से गाववालो को मु करणे की इच्छा हुई. जब पांडव पुत्र भीम की बरी आई; बकसुर के पास उस्को भोजन पागुचाने की तो ओ चलपडे बक आसुर की गुफा की और जो जंगल मे स्तीत थी.
जब भीम बकासुर के सामने पाहूचगये तो बकासुर ने उन्से काहा तो तुम लेकरं आये हो भोजन मेरे लिये. भीम जी ने कहा मे भोजन नाही लेकरं आया हू. मे तुम्हरे आतंक से गावं वलो को आस पास के गाववालो को, तुमहारे आतंकसे मुक्त करणे आया हु. उन्मे उद्ध हुवा और महाबली भिमजी ने बकासुर का वध कर दिया.
गुरदेह

गुरदेह भारतीय राज्य राजस्थान के करौली जिले की मंडरायल तहसील में एक माध्यम आकार का गाँव और ग्राम पंचायत है। गुरदेह की कुल जनसंख्या 1,245 है। यह गाँव भांकरी से कुछ दूरी पर धोलपुर सीमा की ओर स्थित है।

जनसांख्यिकी

2011 के जनगणना आँकड़ों के अनुसार, गुरदेह की कुल जनसंख्या 1,245 है जिसमें 679 पुरुष एवं 566 स्त्रियाँ शामिल हैं। गाँव में 0-6 वर्ष आयु वर्ग की जनसंख्या 217 है जो कुल जनसंख्या का 17.43% है। औसत लिंगानुपात 834 जो राजस्थान के औसत लिंगानुपात 928 की तुलना में कम है जबकि शिशु लिंगानुपात 736 है और यह भी राज्य के औसत 888 से कम ही है।
गुरदेह में साक्षरता की स्थिति राजस्थान के औसत से बेहतर है, वर्ष 2011 में यह 66.54% थी जबकि राजस्थान का औसत 66.11% था। इसमें पुरुषों में साक्षरता दर 86.46% एवं स्त्री साक्षरता 43.25% दर्ज की गयी।
रणवीर शौरी

रणवीर हिन्दी फ़िल्मों के एक प्रसिद्ध अभिनेता हैं।
बलगतिकी

भौतिकी और इंजीनियरिंग में, बलगतिकी (Kinetics / काइनेटिक्स) शास्त्रीय यांत्रिकी की एक शाखा है जो गति और इसके कारणों (विशेष रूप से, बलों और बलाघूर्णों) के बीच सम्बन्ध का अध्ययन करती है।  २०वीं शताब्दी के मध्य से बलगतिकी के स्थान पर "डायनामिक्स" (या "विश्लेषणात्मक डायनामिक्स") ने भौतिकी पाठ्यपुस्तकों में काफी हद तक जगह बना ली है। हालांकि अभी भी इंजीनियरिंग में 'काइनेटिक्स' शब्द का उपयोग किया जाता है।
पर्यावरण प्रबन्धन

पर्यावरण प्रबंधन के घटक

पर्यावरण प्रबंधन में जैव-भौतिक वातावरण के सभी घटक शामिल होते हैं, जीवित (जैविक) तथा मृत (अजैव) दोनों। इसका कारण है सभी जीवित प्रजातियों और उनके निवास स्थानों के बीच परस्पर रूप से आपस में जुड़े हुए संबंध। पर्यावरण में मानव पर्यावरण के आपसी संबंध भी शामिल हैं, जैसे कि सामाजिक, सांस्कृतिक और आर्थिक परिवेश का जैव-भौतिक वातावरण के साथ संबंध।
नायेफ अल-रोधन

प्रोफ़ेसर नायेफ अल-रोधन एक प्रमुख व्यक्तित्व है जिन्होंने दार्शनिक, तंत्रिका वैज्ञानिक, जियोस्त्रतेजिस्त तथा लेखक के रूप से प्रसिद्धि प्राप्त की हैं। वह एक पुरस्कार-विजयी विद्वान हैं जिन्होंने तंत्रिकाविज्ञान और अंतरराष्ट्रीय सम्बन्ध के संपर्क पर ग़ौर से पथप्रदर्शक अनुसंधान किया हैं। सितंबर 2014 में नायेफ अल-रोधन को दुनियाभर में तीस सबसे प्रभावशाली तंत्रिकावैज्ञानिको में से एक माना गया था। वर्तमान में वह स्विट्जरलैंड में जिनेवा सुरक्षा नीति केन्द्र के भूराजनीति और वैश्विक भविष्य कार्यक्रम (Geopolitics and Global Futures Programme, Geneva Centre for Security Policy) के निर्देशक हैं एवम्‌ ऑक्सफ़ोर्ड विश्वविद्यालय के सेंट. एंटनी कोलेज (St. Anthony’s College, Oxford University) में सम्माननीय फेल्लो के रूप से भी मौजूद हैं। इससे पूर्व उन्होंने हार्वर्द विश्वविद्यालय(Harvard University) में नोबेल पुरस्कार के विजेता जेम्स मुएल्लेर के साथ न्युरोतेक्नोलोजी कार्यक्रम को स्थापित किया था। प्रोफ़ेसर अल-रोधन ने हार्वर्द के चिकित्सीय विद्यालय में सेलुलर न्यूरोसर्जरी प्रयोगशाला की स्थापना भी की हैं।

प्रारंभिक जीवन

प्रोफ़ेसर अल-रोधन ने अपने पेशे की शुरुवात न्यूरोसर्जरी से की थी। सन् 1984 में इंग्लैंड के न्यूकासल विश्वविद्यालय (Newcastle University) से मेडिकल की पढ़ाई पुरी करने के बाद उन्होंने अमरीका के मिन्नेसोता में मेयो क्लिनिक (Mayo Clinic, Minnesota) से सन् 1988 को न्युरोफार्मोकोलोजी में अपना पीएचडी प्राप्त किया। सन् 1993 में वह येल विश्वविद्यालय के स्कूल ऑफ़ मेडिसिन (Yale University School of Medicine) में एपिलेप्सी सर्जरी फेल्लो के रूप से शामिल हुए। सन् 1994 में वह हार्वर्ड चिकित्सीय विद्यालय के न्युरोसर्जरी विभाग से संगठित हो गए।

प्रमुख उपलब्धियाँ

नायेफ अल-रोधन को तंत्रिकावैज्ञानिक अनुसंधान के क्षेत्र में उनके योगदान के लिए कई पुरस्कारों से सम्मानित किया गया है, जैसे कि-सर जेम्स स्पेंस पुरस्कार, गिब्ब पुरस्कार, फर्कुहर-मुर्रय पुरस्कार, अमेरिकन एसोसिएशन का न्यूरोलॉजिकल सर्जन पुरस्कार (दो बार), मेनिंजर पुरस्कार, न्यूरोलॉजिकल सर्जन्स कांग्रेस के वार्षिक निवासी पुरस्कार, अमेरिकन एसोसिएशन का न्यूरोलॉजिकल सर्जन के युवा अन्वेषक पुरस्कार, और न्यूरोलॉजिकल सर्जन्स कांग्रेस के वार्षिक फेलोशिप पुरस्कार। नायेफ अल-रोधन ने तंत्रिकाविज्ञान और अंतरराष्ट्रीय सम्बन्ध के संपर्क की विषय में 21 किताबों को प्रकाशित किया हैं। इसके अलावा उन्होंने अनेक पत्रिकाओं में करीबन 60 लेखों के और सुरक्षा नीति के विषय में 20 रिपोर्टों का भी प्रकाशन किया हैं।

अनुसंधान मुद्दा

सन् 2002 से लेकर नायेफ अल-रोधन ने अपने अनुसंधान को तंत्रिकाविज्ञान और अंतरराष्ट्रीय सम्बन्ध के संपर्क की ओर संकेन्द्रित किया हैं और इस विषय के ऊपर उन्होंने कई किताबों एवम्‌ लेखों को प्रकाशित किया हैं। इन प्रकाशनों के माध्यम से इन्होंने दर्शनशास्त्र और जियोस्त्रेतेजि के क्षेत्रों में कई नए अवधारणाओं को पेश किया हैं। इनमें से उनका सबसे महत्वपूर्ण योगदान है कि उन्होंने मानव व्यवहार के तंत्रिका संबंधी आधारों के माध्यम से आधुनिक भूराजनीति, युद्ध तथा भूमंडलीय सुरक्षा के विश्लेशण करने की कोशिश की हैं। वर्तमान में प्रोफ़ेसर अल-रोधन के अध्ययनशील अनुसंधान की रूचि इन विषयों में केंद्रित हैं-मानव प्रकृति के दर्शन; सुशासन का दर्शन; वहनीय राष्ट्रीय तथा भूमंडलीय सुरक्षा; मानवीय नियति; उभरती तकनीकी और नैतिकता, सुरक्षा तथा नीति के बीच का परिणामिक सम्बध; अंतरिक्ष की शासन और सुरक्षा।
अकनथूरीडे

अकनथूरीडे (English:Acanthuridae) सर्जन और तांगावाला किस्म की मछलियों का एक परिवार है। इस परिवार में ६ वंश की लगभग ८० परजाति है। यह सभी मछलिया उष्णकटिबंधीय समुद्र में रहती है व अपने रंग रूप के कारण इन्हें पालने के काम में भी लिया जाता है
लुइस फोर्टूनो

लुइस फोर्टूनो
लुइस फोर्टुनो प्यूर्टो रिको का दसवां राज्यपाल था उनका जन्म 31 अक्टूबर 1960 में हुआ था। वह 2009 से 2013 तक प्यूर्टो रिको के गवर्नर थे। प्यूर्टो रिको एक राज्य नहीं है। यह संयुक्त राज्य का एक क्षेत्र है।
परिवार
उनके पिता एक दंत चिकित्सक थे। उनके पिता का नाम लुइस फोर्टुनो मॉस्कोसो था उनकी माताओं का नाम शर्ली जॉइस बर्सेट डे मारी था। लुइस फोर्टुनो में 3 छोटे भाई हैं उनके नाम रॉबर्टो फोर्टुनो, जैमे फोर्टुनो और कार्लोस फोर्टुनो हैं। उनकी पत्नी का नाम लुके वेला है। उनके पास 3 बच्चे, एक बेटी और 2 बेटियां हैं उनकी बेटियों का नाम मारिया लुइसा है उनके बेटों के नाम लुइस रॉबर्टो हैं।
गिलर्मो लुइस वे त्रयस्थ हैं।
स्कूल
फोर्टूनो कोलीगो मैरित्सा में स्कूल चला गया स्कूल गुयानाबो में है उन्होंने 1 9 78 में स्नातक की उपाधि प्राप्त की। वह वाशिंगटन डीसी में जॉर्जटाउन विश्वविद्यालय में कॉलेज चला गया। उनकी कूटनीति में डिग्री है कॉलेज के बाद वह कानून स्कूल चला गया। वह वर्जीनिया विश्वविद्यालय में लॉ स्कूल चला गया। उन्होंने 1 9 85 में लॉ स्कूल स्नातक की उपाधि प्राप्त की।
काम''''मोटे अक्षर'
2008 में वह प्यूर्टो रिको के गवर्नर के लिए दौड़ा वह न्यू प्रोग्रेसिव पार्टी का सदस्य है उनके सामने गवर्नर अनीबाल आसेवेदो विला था। वह 2012 में फिर से राज्यपाल के लिए दौड़ा और खो दिया। उसके बाद गवर्नर पेड्रो पियलूसी था।
याला राष्ट्रीय उद्यान

वनस्पति और जीव

याला राष्ट्रीय उद्यान में विभिन्न प्रकार के पारिस्थितिक तंत्र हैं। जैसे कि नम मॉनसून जंगल, शुष्क मॉनसून जंगल, अर्ध पर्णपाती जंगलों, दलदल, घासभूमि और समुद्री आर्द्रभूमि। जंगल के नीचे के क्षेत्र में मुख्य रूप से ब्लॉक I और खुली पार्कलैंड के रेंजेलैंड शामिल हैं (पेलेस्स घासभूमि)। जंगल क्षेत्र मेनिक नदी के आसपास तक सीमित है, जबकि समुद्र के किनारे रेंजेलैंड पाए जाते हैं। ब्लॉक I के अन्य आवास प्रकार टैंक और पानी के छेद, लैगून और मैन्ग्रोव हैं। बुतुवा लैगून में मैन्ग्रोव वनस्पति काफी हद तक राइज़ोफोरा म्यूक्रोनटा है। जबकि एविसेनिया जाति और एजिसेरस् जाति कम प्रचुर मात्रा में हैं। ब्लॉक II के मैंग्रोव वनस्पति मेनिक नदी के आस-पास होते हैं, जो कि 100 हेक्टेयर तक है।
याला श्रीलंका के 70 महत्वपूर्ण पक्षी क्षेत्रों (आईबीए) में से एक है। श्रीलंका ग्रे हॉर्नबिल, ओपनबिल्ड स्टॉर्क, ब्लैक-कैप्ड बुलबुल, भारतीय मोर, कलगीदार सर्प चील, धनेश, दूधराज आदि पक्षियों और श्रीलंका के हाथियों, श्रीलंकाई तेंदुए, जंगली भैंसा आदि जानवरों ने भि यहाँ रहति हैं।
पार्क से दर्ज सरीसृप जीवना 47 है और उनमें से छह स्थानिक हैं। श्रीलंकाई क्रेट, बोलेन्जर की किलबैक, श्रीलंकाई उड़ान सांप, पेंट-होंठ छिपकली, विगमन का आगामा, और बहिर के प्रशंसक-पतले छिपकली स्थानिक प्रजातियां हैं। खारे पानी के मगरमच्छ, भारतीय कोबरा और दबौया सांप अन्य सरीसृपों में से हैं।
गोएकतुर्क

गोएकतुर्क (पुरानी तुर्की:  , कोक तुरुक; अंग्रेजी: Göktürk) मध्य एशिया और उत्तरपूर्वी एशिया में एक मध्यकालीन ख़ानाबदोश क़बीलों का परिसंघ था जिन्होंने ५५२ ईसवी से ७४४ ईसवी तक अपना गोएकतुर्क ख़ागानत (Göktürk Khaganate) नाम का साम्राज्य चलाया। इन्होनें यहाँ पर अपने से पहले सत्ताधारी जू-जान ख़ागानत को हटाकर रेशम मार्ग पर चल रहे व्यापार को अपने नियंत्रण में कर लिया। 'गोएक' (gök) का अर्थ तुर्की भाषा में 'आकाश' होता है और 'गोएकतुर्क' का मतलब 'आसमानी तुर्क' है। यह इतिहास का पहला साम्राज्य था जिसने अपने आप को 'तुर्क' बुलाया। इस से पहले 'तुर्क' या 'तुरुक' निपुण लोहार माने जाते थे लेकिन राजा-महाराजा नहीं।
गोएकतुर्क साम्राज्य की स्थापना बूमीन ख़ागान (Bumin Qaghan) ने की थी और इसके अधीन मध्य एशिया के स्तेपी क्षेत्र का बहुत से क़बीले संगठित हो गए। लेकिन चौथे ख़ागान (जिसका नाम तसपार ख़ागान था) के बाद यह साम्राज्य दो हिस्सों - पूर्वी ख़ागानत और पश्चिमी ख़ागानत - में बंट गया। और आगे चलकर कुछ क़बीलों ने इसके गोएकतुर्कों के खिलाफ़ विद्रोह करा और उनका राज ख़त्म होने के साथ-साथ ७४४ ईसवी में उईग़ुर ख़ागानत सब से शक्तिशाली तुर्क साम्राज्य के रूप में उभरी।
1995 हैमबर्ग मास्टर्स

पुरुष एकल

आन्द्रेई मेदवेदेव ने  गोरान इवानिसेविच को 6-3, 6-2, 6-1 से हराया।

पुरुष युगल

वेन फरेरा /  येवगेनी केफेलनिकोव ने  ब्रायन ब्लैक /  आंद्रेई ओल्हॉफस्की को 7-6, 6-0 से हराया।
बुशरा अंसारी

परिचय

वह पाकिस्तान के सुप्रसिद्ध पत्रकार अहमद बशीर की बेटी हैं। बशरी ने उसकी प्रारंभिक शिक्षा लाहौर के लेडी ग्रिफ़िन स्कूल से और इंटरमीडीयेट लाहौर कॉलिज फ़ार वीमन यूनीवर्सिटी से हासिल की और 1977 में वक़ार उन्निसा कॉलिज रावलपिंडी से ग्रैजूएट की डिग्री हासिल की। उन्होंने 11 जून 1978 को टैलीविझ़न निर्माता इक़बाल अंसारी से शादी की। बशरी पहली बार उन्हीं के एक ड्रामा में नमूदार हुईं और उसके बाद उनके श्रेष्ठ ड्रामों का सिलसिला शुरू हो गया, और उन्होंने हास्य अभिनय के साथ-साथ गंभीर अभिनय में भी अपना लोहा मनवाया। अभिनय के इलावा पशरी ने गुलूकारी और मॉडलिंग भी की है। उन्हें उनके श्रेष्ठ कार्य की मान्यता में पाकिस्तान सरकार की ओर से 1989 में 'प्राइड आफ़ परफ़ॉर्मैन्स' से नवाज़ा गया था।
किरण राव

आरंभिक ज़िन्दगी

किरण राव 7 नवंबर 1973 को तेलंगाना के एक परिवार में पैदा हुई थी। उनके दादा जे० रामेश्वर, वानापार्थी के राजा थे। राव ने अपना बचपन कोलकाता में गुज़ारा था। वहाँ उन्होंने लॉरेटो हाउस से अपनी प्राथमिक शिक्षा प्राप्त की थी। 1992 में उनके माता-पिता ने कोलकाता को छोड़ने का फ़ैसला किया और वे मुंबई चले गए। उन्होंने 1995 में, सोफ़ि़या कॉलेज मुंबई से बैचलर ऑफ़ आर्ट्स को प्राप्त की थी। उन्होंने दो महीने के लिए सोफ़िया बहुतकनीकी में सोशल कमियूनिकेशन्ज़ मीडिया कॉर्स किया पर फिर छोर दिया और दिल्ली के लिए रवाना हो गई। उन्होंने अपनी मास्टर की डिग्री ए०जे-के मैस कमियूनिकेशन्ज़ सेंटर, जामिया मिलिया इस्लामिया से प्राप्त की थी। उनकी ममेरी बहन अदिति राव हैदरी एक अभिनेत्री है।
ग्रीस-इटली युद्ध

ग्रीस-इटली युद्ध (अंग्रेज़ी: Greco-Italian War, इतालवी : campagna italiana di Grecia, यूनानी : Ελληνοϊταλικός Πόλεμος) दूसरे विश्वयुद्ध के दौरान २८ अक्टुबर १९४० से २३ अप्रैल तक ग्रीस (यूनान) और इटली के बीच हुआ था। युद्ध के दौरान ब्रिटेन ने ग्रीस को हवाई सहयता दी, और फिर अंत में इटली को भी जर्मनी की सहयता लेनी पड़ी थी। इस युद्ध में १,५०,००० से अधिक इतालवी सैनिक और ९०,००० से अधिक ग्रीक सैनिक मारे गए थे।
इस युद्ध से पहले १९३९ में ईतालवी नेता बेनितो मस्सोलीनी ने अल्बानिया पर आक्रमण किया था, और १९४० में ब्रिटेन और उसके मित्र-राष्ट्रों के विरुद्ध युद्ध की घोषणा की।
वायु सेना पदक

विवरण

अग्रभाग : एक चतुर्भुज -सशस्त्र रजत सितारा, जो कमल के फूलों के आकार का है। केंद्र में राष्ट्रीय प्रतीक। एक सीधी बार झूलती पट्टिका। 
पृष्ठ्भाग : हिंदी में "वायु सेना मेडल" या "वायु सेना पदक" पंखों के प्रसार के साथ एक हिमालय ईगल.
रिबन: 30 मिमी, ग्रे और नारंगी-भगवा के 2 मिमी विकर्ण (निचले बायीं ओर ऊपरी दाएं) की पट्टी।

सम्मानित व्यक्ति

इस सम्मान को बेहतर ढंग से समझने के लिए भारतीय वायु सेना के स्क्वाड्रन लीडर हरचंद सिंह गिल को प्राप्त दूसरे सम्मान के शब्द : ::
अक्टूबर 1953 में, असम राइफल्स और एक सिविल प्रशासनिक दल के एक समग्र स्तंभ पर सशस्त्र टैगिन लोगो  द्वारा हमला किया गया था और कुछ अधिकारियों और जवानों  की हत्या कर दी गई थी। स्क्वाड्रन लीडर एचएस गिल सैनिकों के साथ हवाई अड्डे में  डकोटा वायुयान की टुकड़ी में थे। दो छोटी उपलब्ध लैंडिंग ग्राउंड पर हवाई जहाज़ के कार्मिकों और आपूर्ति का काम करना मुश्किल था। कठिनाइयों के बावजूद स्क्वाड्रन लीडर गिल ने उत्साह, असीम ऊर्जा और साहस के साथ उतरने का बड़ा फैसला किया, जो असंभव दिखाई देता था, वह वास्तविकता बन गई। उन्होंने सर्वोच्च क्रम का साहस और समर्पण दिखाया।
स्क्वाड्रन-लीडर एचएस गिल का जन्म 25 मार्च 1925 को मुलंपुर, पंजाब, भारत में हुआ था।